title: Directiva de punere în aplicare (UE) 2018/1028 a Comisiei din 19 iulie 2018 de corectare a Directivei de punere în aplicare (UE) 2016/2109 de modificare a Directivei 66/401/CEE a Consiliului în ceea ce privește includerea unor noi specii și denumirea botanică a speciei Lolium x boucheanum Kunth (Text cu relevanță pentru SEE.)

text:
               20.7.2018

               RO

               Jurnalul Oficial al Uniunii Europene

               L 184/7

         DIRECTIVA DE PUNERE ÎN APLICARE (UE) 2018/1028 A COMISIEI
   din 19 iulie 2018
   de corectare a Directivei de punere în aplicare (UE) 2016/2109 de modificare a Directivei 66/401/CEE a Consiliului în ceea ce privește includerea unor noi specii și denumirea botanică a speciei Lolium x boucheanum Kunth
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), în special articolul 21a,
   întrucât:

               (1)

               Din cauza unei greșeli de redactare în Directiva de punere în aplicare (UE) 2016/2109 a Comisiei (2), care a modificat Directiva 66/401/CEE, trimiterea la nota de subsol „(1)” din anexa III la Directiva 66/401/CEE a fost eliminată din greșeală din mențiunea „Poaceae (Gramineae)”. Prin urmare, statele membre nu mai pot autoriza ca greutatea maximă a unui lot să fie crescută la 25 de tone în cazul în care furnizorul deține o autorizație în acest sens eliberată de către autoritatea competentă.

               (2)

               Anexa corespunzătoare la Directiva de punere în aplicare (UE) 2016/2109 ar trebui, prin urmare, corectată în consecință.

               (3)

               Măsurile prevăzute în prezenta directivă sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTA DIRECTIVĂ:
   Articolul 1
   Modificare la Directiva de punere în aplicare (UE) 2016/2109
   Anexa la Directiva de punere în aplicare (UE) 2016/2109 se modifică în conformitate cu anexa la prezenta directivă.
   Articolul 2
   Transpunere
   (1)   Statele membre adoptă și publică, până la 31 decembrie 2018 cel târziu, actele cu putere de lege și actele administrative necesare conformării cu prezenta directivă. Statele membre comunică de îndată Comisiei textul acestor acte.
   Statele membre aplică dispozițiile respective începând de la 1 ianuarie 2019.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică de îndată Comisiei textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Intrarea în vigoare
   Prezenta directivă intră în vigoare în ziua următoare datei publicării în Jurnalul Oficial al Uniunii Europene.
   Articolul 4
   Destinatari
   Prezenta directivă se adresează statelor membre.

      Adoptată la Bruxelles, 19 iulie 2018.

            Pentru Comisie

            Președintele

         Jean-Claude JUNCKER

      (1)  JO 125, 11.7.1966, p. 2298/66.

      (2)  Directiva de punere în aplicare (UE) 2016/2109 a Comisiei din 1 decembrie 2016 de modificare a Directivei 66/401/CEE a Consiliului în ceea ce privește includerea unor noi specii și denumirea botanică a speciei Lolium x boucheanum Kunth (JO L 327, 2.12.2016, p. 59).

      ANEXĂ
      La punctul 2 din anexa la Directiva de punere în aplicare (UE) 2016/2109 a Comisiei, de modificare a anexei III la Directiva 66/401/CEE a Consiliului, în prima coloană din tabel, mențiunea referitoare la „Poaceae (Gramineae)” se înlocuiește cu următoarea mențiune împreună cu nota de subsol însoțitoare:

         „Poaceae (Gramineae)
             (1)


title: Directiva de punere în aplicare (UE) 2018/100 a Comisiei din 22 ianuarie 2018 de modificare a Directivelor 2003/90/CE și 2003/91/CE de stabilire a măsurilor de punere în aplicare în sensul articolului 7 din Directiva 2002/53/CE a Consiliului și, respectiv, al articolului 7 din Directiva 2002/55/CE a Consiliului, în ceea ce privește caracteristicile minime care trebuie vizate în cursul verificării și condițiile minime pentru verificarea anumitor soiuri de specii de plante agricole și de specii de legume (Text cu relevanță pentru SEE. )

text:
               23.1.2018

               RO

               Jurnalul Oficial al Uniunii Europene

               L 17/34

         DIRECTIVA DE PUNERE ÎN APLICARE (UE) 2018/100 A COMISIEI
   din 22 ianuarie 2018
   de modificare a Directivelor 2003/90/CE și 2003/91/CE de stabilire a măsurilor de punere în aplicare în sensul articolului 7 din Directiva 2002/53/CE a Consiliului și, respectiv, al articolului 7 din Directiva 2002/55/CE a Consiliului, în ceea ce privește caracteristicile minime care trebuie vizate în cursul verificării și condițiile minime pentru verificarea anumitor soiuri de specii de plante agricole și de specii de legume
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole (1), în special articolul 7 alineatul (2) literele (a) și (b),
   având în vedere Directiva 2002/55/CE a Consiliului din 13 iunie 2002 privind comercializarea semințelor de legume (2), în special articolul 7 alineatul (2) literele (a) și (b),
   întrucât:

               (1)

               Directivele 2003/90/CE (3) și 2003/91/CE (4) ale Comisiei au fost adoptate pentru a se asigura că soiurile incluse de statele membre în cataloagele lor naționale sunt conforme cu protocoalele stabilite de Oficiul Comunitar pentru Soiuri de Plante (OCSP) în ceea ce privește caracteristicile minime care trebuie vizate în cursul verificării diverselor specii și condițiile minime pentru verificarea soiurilor, în măsura în care au fost stabilite astfel de protocoale. În ceea ce privește speciile care nu fac obiectul protocoalelor OCSP, directivele menționate prevăd aplicarea orientărilor Uniunii Internaționale pentru Protecția Noilor Soiuri de Plante (UPOV).

               (2)

               De la ultima modificare a Directivelor 2003/90/CE și 2003/91/CE prin Directiva de punere în aplicare (UE) 2016/1914 a Comisiei (5), OCSP și UPOV au stabilit noi protocoale și orientări și le-au actualizat pe cele existente.

               (3)

               Prin urmare, Directivele 2003/90/CE și 2003/91/CE ar trebui modificate în consecință.

               (4)

               Măsurile prevăzute în prezenta directivă sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTA DIRECTIVĂ:
   Articolul 1
   Anexele I și II la Directiva 2003/90/CE se înlocuiesc cu textul din partea A a anexei la prezenta directivă.
   Articolul 2
   Anexele la Directiva 2003/91/CE se înlocuiesc cu textul din partea B a anexei la prezenta directivă.
   Articolul 3
   Pentru verificările începute înainte de 1 septembrie 2018, statele membre pot aplica Directivele 2003/90/CE și 2003/91/CE în versiunea aplicabilă înainte de modificarea lor prin prezenta directivă.
   Articolul 4
   Statele membre adoptă și publică, până la 31 august 2018 cel târziu, actele cu putere de lege și actele administrative necesare conformării cu prezenta directivă. Statele membre comunică de îndată Comisiei textul respectivelor acte.
   Statele membre aplică dispozițiile respective începând de la 1 septembrie 2018.
   Atunci când statele membre adoptă respectivele acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 5
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 6
   Prezenta directivă se adresează statelor membre.

      Adoptată la Bruxelles, 22 ianuarie 2018.

            Pentru Comisie

            Președintele

         Jean-Claude JUNCKER

      (1)  JO L 193, 20.7.2002, p. 1.

      (2)  JO L 193, 20.7.2002, p. 33.

      (3)  Directiva 2003/90/CE a Comisiei din 6 octombrie 2003 de stabilire a măsurilor de punere în aplicare a articolului 7 din Directiva 2002/53/CE a Consiliului în ceea ce privește caracteristicile minime de analizat și condițiile minime de verificare a anumitor soiuri de specii de plante agricole (JO L 254, 8.10.2003, p. 7).

      (4)  Directiva 2003/91/CE a Comisiei din 6 octombrie 2003 de stabilire a normelor de aplicare a dispozițiilor articolului 7 din Directiva 2002/55/CE a Consiliului privind numărul minim de caracteristici care trebuie examinate și condițiile minime necesare pentru examinarea anumitor soiuri de legume (JO L 254, 8.10.2003, p. 11).

      (5)  Directiva de punere în aplicare (UE) 2016/1914 a Comisiei din 31 octombrie 2016 de modificare a Directivelor 2003/90/CE și 2003/91/CE de stabilire a măsurilor de punere în aplicare în sensul articolului 7 din Directiva 2002/53/CE a Consiliului și, respectiv, al articolului 7 din Directiva 2002/55/CE a Consiliului, în ceea ce privește caracteristicile minime care trebuie vizate în cursul verificării și condițiile minime pentru verificarea anumitor soiuri de specii de plante agricole și de specii de legume (JO L 296, 1.11.2016, p. 7).

      ANEXĂ

         PARTEA A

      „
            ANEXA I

               Lista speciilor menționate la articolul 1 alineatul (2) litera (a) care trebuie să respecte protocoalele tehnice ale OCSP
                (1)

                        Denumire științifică

                        Denumire comună

                        Protocol OCSP

                           Festuca arundinacea Schreb.

                        Păiuș înalt

                        TP 39/1 din 1.10.2015

                           Festuca filiformis Pourr.

                        Păiușul oilor, cu frunze mici

                        TP 67/1 din 23.6.2011

                           Festuca ovina L.

                        Păiușul oilor

                        TP 67/1 din 23.6.2011

                           Festuca pratensis Huds.

                        Păiuș de pășune

                        TP 39/1 din 1.10.2015

                           Festuca rubra L.

                        Păiuș roșu

                        TP 67/1 din 23.6.2011

                           Festuca trachyphylla (Hack.) Krajina

                        Păiuș tare

                        TP 67/1 din 23.6.2011

                           Lolium multiflorum Lam.

                        Raigras aristat

                        TP 4/1 din 23.6.2011

                           Lolium perenne L.

                        Raigras peren

                        TP 4/1 din 23.6.2011

                           Lolium × hybridum Hausskn.

                        Raigras hibrid

                        TP 4/1 din 23.6.2011

                           Pisum sativum L.

                        Mazăre furajeră

                        TP 7/2 Rev. 2 din 15.3.2017

                           Poa pratensis L.

                        Firuță

                        TP 33/1 din 15.3.2017

                           Vicia sativa L.

                        Măzăriche

                        TP 32/1 din 19.4.2016

                           Brassica napus L. var. napobrassica (L.) Rchb.

                        Gulie furajeră

                        TP 89/1 din 11.3.2015

                           Raphanus sativus L. var. oleiformis Pers.

                        Ridiche furajeră

                        TP 178/1 din 15.3.2017

                           Brassica napus L.

                        Rapiță

                        TP 36/2 din 16.11.2011

                           Cannabis sativa L.

                        Cânepă

                        TP 276/1 din 28.11.2012

                           Glycine max (L.) Merr.

                        Boabe de soia

                        TP 80/1 din 15.3.2017

                           Gossypium spp.

                        Bumbac

                        TP 88/1 din 19.4.2016

                           Helianthus annuus L.

                        Floarea-soarelui

                        TP 81/1 din 31.10.2002

                           Linum usitatissimum L.

                        In textil/in oleaginos

                        TP 57/2 din 19.3.2014

                           Sinapis alba L.

                        Muștar alb

                        TP 179/1 din 15.3.2017

                           Avena nuda L.

                        Ovăz nud mic, ovăz Hulless

                        TP 20/2 din 1.10.2015

                           Avena sativa L. (include A. byzantina K. Koch)

                        Ovăz și ovăz roșu

                        TP 20/2 din 1.10.2015

                           Hordeum vulgare L.

                        Orz

                        TP 19/4 din 1.10.2015

                           Oryza sativa L.

                        Orez

                        TP 16/3 din 1.10.2015

                           Secale cereale L.

                        Secară

                        TP 58/1 din 31.10.2002

                           xTriticosecale Wittm. ex A. Camus

                        Hibrizi rezultați din încrucișarea unei specii din genul Triticum cu o specie din genul Secale

                        TP 121/2 rev. 1 din 16.2.2011

                           Triticum aestivum L.

                        Grâu

                        TP 3/4 rev. 2 din 16.2.2011

                           Triticum durum Desf.

                        Grâu dur

                        TP 120/3 din 19.3.2014

                           Zea mays L.

                        Porumb

                        TP 2/3 din 11.3.2010

                           Solanum tuberosum L.

                        Cartof

                        TP 23/3 din 15.3.2017

            ANEXA II

               Lista speciilor menționate la articolul 1 alineatul (2) litera (b) care trebuie să respecte orientările de testare ale UPOV
                (2)

                        Denumire științifică

                        Denumire comună

                        Orientare UPOV

                           Beta vulgaris L.

                        Sfeclă furajeră

                        TG/150/3 din 4.11.1994

                           Agrostis canina L.

                        Bucățel

                        TG/30/6 din 12.10.1990

                           Agrostis gigantea Roth.

                        Bucățel mare

                        TG/30/6 din 12.10.1990

                           Agrostis stolonifera L.

                        Bucățel cu stoloni

                        TG/30/6 din 12.10.1990

                           Agrostis capillaris L.

                        Bucățel comun

                        TG/30/6 din 12.10.1990

                           Bromus catharticus Vahl

                        Iarbă bromică laxativă

                        TG/180/3 din 4.4.2001

                           Bromus sitchensis Trin.

                        Iarbă bromică sitchensis (obsigă)

                        TG/180/3 din 4.4.2001

                           Dactylis glomerata L.

                        Golomăț

                        TG/31/8 din 17.4.2002

                           xFestulolium Asch. et Graebn.

                        Hibrizi rezultați din încrucișarea unei specii din genul Festuca cu o specie din genul Lolium

                        TG/243/1 din 9.4.2008

                           Phleum nodosum L.

                        Timoftică noduroasă

                        TG/34/6 din 7.11.1984

                           Phleum pratense L.

                        Timoftică

                        TG/34/6 din 7.11.1984

                           Lotus corniculatus L.

                        Ghizdei

                        TG 193/1 din 9.4.2008

                           Lupinus albus L.

                        Lupin alb

                        TG/66/4 din 31.3.2004

                           Lupinus angustifolius L.

                        Lupin albastru

                        TG/66/4 din 31.3.2004

                           Lupinus luteus L.

                        Lupin galben

                        TG/66/4 din 31.3.2004

                           Medicago doliata Carmign.

                        Medicago doliata

                        TG 228/1 din 5.4.2006

                           Medicago italica (Mill.) Fiori

                        Medicago italica

                        TG 228/1 din 5.4.2006

                           Medicago littoralis Rohde ex Loisel.

                        Medicago littoralis

                        TG 228/1 din 5.4.2006

                           Medicago lupulina L.

                        Trifoi mărunt

                        TG 228/1 din 5.4.2006

                           Medicago murex Willd.

                        Medicago murex

                        TG 228/1 din 5.4.2006

                           Medicago polymorpha L.

                        Lucernă sălbatică

                        TG 228/1 din 5.4.2006

                           Medicago rugosa Desr.

                        Medicago rugosa

                        TG 228/1 din 5.4.2006

                           Medicago sativa L.

                        Lucernă

                        TG/6/5 din 6.4.2005

                           Medicago scutellata (L.) Mill.

                        Medicago scutellata

                        TG 228/1 din 5.4.2006

                           Medicago truncatula Gaertn.

                        Medicago truncatula

                        TG 228/1 din 5.4.2006

                           Medicago × varia T. Martyn

                        Lucernă de nisip

                        TG/6/5 din 6.4.2005

                           Trifolium pratense L.

                        Trifoi roșu

                        TG/5/7 din 4.4.2001

                           Trifolium repens L.

                        Trifoi alb

                        TG/38/7 din 9.4.2003

                           Vicia faba L.

                        Bob

                        TG/8/6 din 17.4.2002

                           Arachis hypogaea L.

                        Arahidă

                        TG/93/4 din 9.4.2014

                           Brassica rapa L. var. silvestris (Lam.) Briggs

                        Rapiță navetă

                        TG/185/3 din 17.4.2002

                           Carthamus tinctorius L.

                        Șofrănaș

                        TG/134/3 din 12.10.1990

                           Papaver somniferum L.

                        Mac

                        TG/166/4 din 9.4.2014

                           Sorghum bicolor (L.) Moench

                        Sorg

                        TG/122/4 din 25.3.2015

                           Sorghum sudanense (Piper) Stapf.

                        Iarbă de Sudan

                        TG 122/4 din 25.3.2015

                           Sorghum bicolor (L.) Moench × Sorghum sudanense (Piper) Stapf

                        Hibrizi rezultați din încrucișarea dintre Sorghum bicolor și Sorghum sudanense

                        TG 122/4 din 25.3.2015

                  ”

         PARTEA B

      „
            ANEXA I

               Lista speciilor menționate la articolul 1 alineatul (2) litera (a) care trebuie să respecte protocoalele de testare ale OCSP
                (3)

                        Denumire științifică

                        Denumire comună

                        Protocol OCSP

                           Allium cepa L. (grupul Cepa)

                        Ceapă și ceapă eșalotă tip «banană»

                        TP 46/2 din 1.4.2009

                           Allium cepa L. (grupul Aggregatum)

                        Hașmă

                        TP 46/2 din 1.4.2009

                           Allium fistulosum L.

                        Ceapă de stufat

                        TP 161/1 din 11.3.2010

                           Allium porrum L.

                        Praz

                        TP 85/2 din 1.4.2009

                           Allium sativum L.

                        Usturoi

                        TP 162/1 din 25.3.2004

                           Allium schoenoprasum L.

                        Arpagic

                        TP 198/2 din 11.3.2015

                           Apium graveolens L.

                        Țelină

                        TP 82/1 din 13.3.2008

                           Apium graveolens L.

                        Țelină de rădăcină

                        TP 74/1 din 13.3.2008

                           Asparagus officinalis L.

                        Sparanghel

                        TP 130/2 din 16.2.2011

                           Beta vulgaris L.

                        Sfeclă roșie, inclusiv sfeclă Cheltenham

                        TP 60/1 din 1.4.2009

                           Beta vulgaris L.

                        Sfeclă de pețiol sau mangold

                        TP 106/1 din 11.3.2015

                           Brassica oleracea L.

                        Varză creață

                        TP 90/1 din 16.2.2011

                           Brassica oleracea L.

                        Conopidă

                        TP 45/2 Rev. din 15.3.2017

                           Brassica oleracea L.

                        Broccoli

                        TP 151/2 Rev. din 15.3.2017

                           Brassica oleracea L.

                        Varză de Bruxelles

                        TP 54/2 Rev. din 15.3.2017

                           Brassica oleracea L.

                        Gulie

                        TP 65/1 Rev. din 15.3.2017

                           Brassica oleracea L.

                        Varză creață de Milano, varză albă, varză roșie

                        TP 48/3 Rev. din 15.3.2017

                           Brassica rapa L.

                        Varză chinezească

                        TP 105/1 din 13.3.2008

                           Capsicum annuum L.

                        Ardei iute

                        TP 76/2 Rev. din 15.3.2017

                           Cichorium endivia L.

                        Cicoare creață și scarola

                        TP 118/3 din 19.3.2014

                           Cichorium intybus L.

                        Cicoare industrială

                        TP 172/2 din 1.12.2005

                           Cichorium intybus L.

                        Andivă

                        TP 173/1 din 25.3.2004

                           Citrullus lanatus (Thunb.) Matsum. et Nakai

                        Pepene verde

                        TP 142/2 din 19.3.2014

                           Cucumis melo L.

                        Pepene galben

                        TP 104/2 din 21.3.2007

                           Cucumis sativus L.

                        Castravete cu fruct semilung și lung și castravete cu fruct scurt

                        TP 61/2 din 13.3.2008

                           Cucurbita maxima Duchesne

                        Dovleac comestibil

                        TP 155/1 din 11.3.2015

                           Cucurbita pepo L.

                        Dovlecel

                        TP 119/1 rev. din 19.3.2014

                           Cynara cardunculus L.

                        Anghinare și cardon

                        TP 184/2 din 27.2.2013

                           Daucus carota L.

                        Morcov și morcov furajer

                        TP 49/3 din 13.3.2008

                           Foeniculum vulgare Mill.

                        Fenicul

                        TP 183/1 din 25.3.2004

                           Lactuca sativa L.

                        Salată verde

                        TP 13/5 Rev. 2 din 15.3.2017

                           Solanum lycopersicum L.

                        Tomată

                        TP 44/4 Rev. 2 din 19.4.2016

                           Petroselinum crispum (Mill.) Nyman ex A. W. Hill

                        Pătrunjel

                        TP 136/1 din 21.3.2007

                           Phaseolus coccineus L.

                        Fasole de Spania

                        TP 9/1 din 21.3.2007

                           Phaseolus vulgaris L.

                        Fasole pitică și fasole urcătoare

                        TP 12/4 din 27.2.2013

                           Pisum sativum L. (partim)

                        Mazăre cu bob zbârcit, mazăre cu bob neted și mazăre dulce

                        TP 7/2 Rev. 2 din 15.3.2017

                           Raphanus sativus L.

                        Ridiche, ridiche neagră

                        TP 64/2 Rev. din 11.3.2015

                           Rheum rhabarbarum L

                        Rubarbă

                        TP 62/1 din 19.4.2016

                           Scorzonera hispanica L.

                        Scorționeră

                        TP 116/1 din 11.3.2015

                           Solanum melongena L.

                        Pătlăgea vânătă

                        TP 117/1 din 13.3.2008

                           Spinacia oleracea L.

                        Spanac

                        TP 55/5 Rev. 2 din 15.3.2017

                           Valerianella locusta (L.) Laterr.

                        Fetică

                        TP 75/2 din 21.3.2007

                           Vicia faba L. (partim)

                        Bob

                        TP Broadbean/1 din 25.3.2004

                           Zea mays L. (partim)

                        Porumb dulce și porumb de floricele

                        TP 2/3 din 11.3.2010

                           Solanum lycopersicum L. × Solanum habrochaites S. Knapp & D.M. Spooner; Solanum lycopersicum L. × Solanum peruvianum (L.) Mill.; Solanum lycopersicum L. × Solanum cheesmaniae (L. Ridley) Fosberg

                        Portaltoaie pentru tomate

                        TP 294/1 Rev. 2 din 15.3.2017

                           Cucurbita maxima × Cucurbita moschata

                        Hibrizi interspecifici de Cucurbita maxima Duch. × Cucurbita moschata Duch. destinați utilizării ca portaltoi

                        TP 311/1 din 15.3.2017

            ANEXA II

               Lista speciilor menționate la articolul 1 alineatul (2) litera (b) care trebuie să respecte orientările de testare ale UPOV
                (4)

                        Denumire științifică

                        Denumire comună

                        Orientare UPOV

                           Brassica rapa L.

                        Gulie furajeră

                        TG/37/10 din 4.4.2001

                           Cichorium intybus L.

                        Cicoare cu frunză lată sau cicoare italiană

                        TG/154/4 din 5.4.2017

                  ”

         (1)  Textul acestor protocoale este disponibil pe site-ul de internet al OCSP (www.cpvo.europa.eu).

         (2)  Textul acestor orientări este disponibil pe site-ul de internet al UPOV (www.upov.int).

         (3)  Textul acestor protocoale este disponibil pe site-ul de internet al OCSP (www.cpvo.europa.eu).

         (4)  Textul acestor orientări este disponibil pe site-ul de internet al UPOV (www.upov.int).


title: Directiva delegată (UE) 2018/739 a Comisiei din 1 martie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumb ca element de aliere în oțel (Text cu relevanță pentru SEE. )

text:
               18.5.2018

               RO

               Jurnalul Oficial al Uniunii Europene

               L 123/103

         DIRECTIVA DELEGATĂ (UE) 2018/739 A COMISIEI
   din 1 martie 2018
   de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumb ca element de aliere în oțel
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin plumb.

               (2)

               În conformitate cu punctul 6(a) din anexa III la Directiva 2011/65/UE, până la 21 iulie 2016 s-a acordat o derogare de la utilizarea plumbului ca element de aliere în oțelul pentru prelucrări mecanice și în oțelul galvanizat cu conținut de plumb de până la 0,35 % din greutate. Comisia a primit o cerere de reînnoire a acestei derogări referitoare la categoriile 1-7 și 10 înainte de 21 ianuarie 2015, în conformitate cu articolul 5 alineatul (5) din Directiva 2011/65/UE.

               (3)

               Plumbul se adaugă în oțel ca potențiator de prelucrabilitate pentru producția industrială și are un efect de lubrifiere care facilitează operațiunile de mare viteză și cele de foraj de mare adâncime. Galvanizarea este procesul prin care oțelul se acoperă cu un strat protector de zinc, cu scopul de a preveni apariția coroziunii.

               (4)

               Deși pentru anumite aplicații este disponibil oțel fără plumb, înlocuirea în aplicațiile rămase nu este în prezent realizabilă din punct de vedere științific și tehnic. O reducere suplimentară a domeniului de aplicare al derogării s-a dovedit a nu fi fezabilă în acest moment din cauza complexității ridicate a lanțului de aprovizionare.

               (5)

               Dintre oțelurile galvanizate, plumbul este în continuare necesar numai în oțelul galvanizat în șarjă prin cufundare la cald și într-o concentrație mai mică datorită progreselor tehnologice.

               (6)

               Întrucât pentru aplicațiile vizate în categoriile 1-7 și 10 nu există în prezent alternative suficient de fiabile și nici nu ar putea fi disponibile pe piață în viitorul apropiat, iar în cazul oțelului galvanizat prin cufundare la cald conținutul de plumb provine din impuritățile rezultate din zincul reciclat, perioada de valabilitate până la 21 iulie 2021 este justificată pentru ambele cereri, deoarece o perioadă mai scurtă ar putea genera o sarcină administrativă inutilă pentru industria de profil. Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE.

               (7)

               Prin urmare, Directiva 2011/65/UE ar trebui modificată în consecință,

         ADOPTĂ PREZENTA DIRECTIVĂ:
   Articolul 1
   Anexa III la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică cel târziu până la 30 iunie 2019 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică aceste acte începând cu 1 iulie 2019.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 1 martie 2018.

            Pentru Comisie

            Președintele

         Jean-Claude JUNCKER

      (1)  JO L 174, 1.7.2011, p. 88.

      ANEXĂ
      În anexa III la Directiva 2011/65/UE, punctul 6(a) se înlocuiește cu următorul text:

                     „6(a)

                     Plumbul ca element de aliere în oțelul pentru prelucrări mecanice și în oțelul galvanizat cu conținut de plumb de până la 0,35 % din greutate

                     Expiră la:

                                 —

                                 21 iulie 2021 pentru categoriile 8 și 9, altele decât dispozitivele medicale de diagnosticare in vitro și instrumentele industriale de monitorizare și control;

                                 —

                                 21 iulie 2023 pentru dispozitivele medicale de diagnosticare in vitro din categoria 8;

                                 —

                                 21 iulie 2024 pentru instrumentele industriale de monitorizare și control din categoria 9 și pentru categoria 11.

                     6(a)-I

                     Plumbul ca element de aliere în oțelul pentru prelucrări mecanice cu conținut de plumb de până la 0,35 % din greutate și în componentele de oțel galvanizat în șarjă prin cufundare la cald care au un conținut de plumb de până la 0,2 % din greutate

                     Expiră la 21 iulie 2021 pentru categoriile 1-7 și 10.”


title: Directiva de punere în aplicare (UE) 2018/484 a Comisiei din 21 martie 2018 de modificare a Directivei 93/49/CEE în ceea ce privește cerințele pe care trebuie să le îndeplinească materialul de înmulțire din anumite genuri sau specii de Palmae în ceea ce privește Rhynchophorus ferrugineus (Olivier)

text:
               23.3.2018

               RO

               Jurnalul Oficial al Uniunii Europene

               L 81/10

         DIRECTIVA DE PUNERE ÎN APLICARE (UE) 2018/484 A COMISIEI
   din 21 martie 2018
   de modificare a Directivei 93/49/CEE în ceea ce privește cerințele pe care trebuie să le îndeplinească materialul de înmulțire din anumite genuri sau specii de Palmae în ceea ce privește Rhynchophorus ferrugineus (Olivier)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 98/56/CE a Consiliului din 20 iulie 1998 privind comercializarea materialelor de înmulțire pentru plantele ornamentale (1), în special articolul 5 alineatul (5),
   întrucât:

               (1)

                  Rhynchophorus ferrugineus (Olivier) a fost observat în majoritatea teritoriilor amenințate ale Uniunii și s-a concluzionat că prezența acestui dăunător este actualmente cunoscută într-o mare parte a teritoriului Uniunii. Decizia 2007/365/CE a Comisiei (2) privind măsurile de urgență în ceea ce privește Rhynchophorus ferrugineus (Olivier) a fost abrogată, prin urmare, prin Decizia de punere în aplicare (UE) 2018/490 a Comisiei (3).

               (2)

                  Rhynchophorus ferrugineus (Olivier) cauzează daune majore plantelor din speciile gazdă aparținând familiei Palmae, cu excepția plantelor cu un diametru al tulpinii la bază mai mic de 5 cm.

               (3)

               Aceste plante sunt prezente în multe regiuni ale Uniunii, unde sunt plantate pe scară largă în scop ornamental, și sunt de mare importanță economică și de mediu.

               (4)

               Prin urmare, se cuvine să se stabilească anumite cerințe pentru a asigura calitatea materialului de înmulțire din anumite genuri și specii de Palmae, care sunt cel mai frecvent comercializate în Uniune și care sunt expuse riscului de a fi infestate de organismul dăunător respectiv în cazul în care nu sunt îndeplinite cerințele de mai sus. Cerințele respective ar trebui să includă condiții de cultivare specifice sau un tratament al materialului în cauză, precum și condiția de a fi indemn de Rhynchophorus ferrugineus (Olivier).

               (5)

               Prin urmare, Directiva 93/49/CEE a Comisiei (4) ar trebui modificată în consecință.

               (6)

               Măsurile prevăzute în prezenta directivă sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTA DIRECTIVĂ:
   Articolul 1
   Modificarea Directivei 93/49/CEE a Comisiei
   Directiva 93/49/CEE a Comisiei se modifică după cum urmează:

               1.

               Se adaugă următorul articol 3a:
               „Articolul 3a
               Materialul de înmulțire al Palmae, care aparține genurilor și speciilor menționate în anexă și având un diametru al tulpinii la bază mai mare de 5 cm trebuie să îndeplinească una dintre următoarele cerințe:

                           (a)

                           să fi fost cultivat pe durata întregului ciclu de viață într-o zonă care a fost declarată ca fiind indemnă de Rhynchophorus ferrugineus (Olivier) de către organismul oficial responsabil în conformitate cu standardele internaționale relevante pentru măsurile fitosanitare;

                           (b)

                           să fi fost cultivat în cursul celor doi ani înainte de comercializare într-un loc din cadrul Uniunii care asigură protecția fizică completă împotriva introducerii Rhynchophorus ferrugineus (Olivier) sau într-un loc din Uniune în care s-au aplicat tratamente preventive adecvate în ceea ce privește organismul dăunător respectiv. El trebuie să facă obiectul unor inspecții vizuale efectuate cel puțin o dată la patru luni, care să confirme faptul că materialul respectiv este indemn de Rhynchophorus ferrugineus (Olivier).

                     Prezentul articol se aplică fără a aduce atingere normelor privind zonele protejate, adoptate în temeiul articolului 2 alineatul (1) litera (h) și al articolului 5 alineatul (3) din Directiva 2000/29/CE.”

               2.

               Anexa se modifică în conformitate cu anexa la prezenta directivă.

         Articolul 2
   Transpunere
   (1)   Statele membre adoptă și publică, până la 30 septembrie 2018 cel târziu, actele cu putere de lege și actele administrative necesare conformării cu prezenta directivă. Statele membre comunică de îndată Comisiei textul acestor acte, precum și un tabel de corespondență între aceste acte și prezenta directivă.
   Statele membre aplică dispozițiile respective începând de la 1 octombrie 2018.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Intrarea în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Destinatari
   Prezenta directivă se adresează statelor membre.

      Adoptată la Bruxelles, 21 martie 2018.

            Pentru Comisie

            Președintele

         Jean-Claude JUNCKER

      (1)  JO L 226, 13.8.1998, p. 16.

      (2)  Decizia 2007/365/CE a Comisiei din 25 mai 2007 privind măsurile de urgență pentru prevenirea introducerii și răspândirii în Comunitate a Rhynchophorus ferrugineus (Olivier) (JO L 139, 31.5.2007, p. 24).

      (3)  Decizia de punere în aplicare (UE) 2018/490 a Comisiei din 21 martie 2018 de abrogare a Deciziei 2007/365/CE privind măsurile de urgență pentru prevenirea introducerii și răspândirii în Comunitate a Rhynchophorus ferrugineus (Olivier) (a se vedea pagina 22 din prezentul Jurnal Oficial).

      (4)  Directiva 93/49/CEE a Comisiei din 23 iunie 1993 de stabilire a fișelor care indică condițiile pe care trebuie să le îndeplinească materialele de înmulțire ale plantelor ornamentale și plantele ornamentale în conformitate cu Directiva 91/682/CEE a Consiliului (JO L 250, 7.10.1993, p. 9).

      ANEXĂ
      În anexă, după rubrica „Narcissus L.” din tabel, se introduce următoarea rubrică:

                     Genul sau specia

                     Organisme dăunătoare și boli specifice

                                 „—

                                       Palmae, în ceea ce privește următoarele genuri și specii

                                 —

                                    Areca catechu L.

                                 —

                                    Syagrus romanzoffiana (Cham.) Glassman

                                 —

                                    Arenga pinnata (Wurmb) Merr.

                                 —

                                    Bismarckia Hildebr. & H.Wendl.

                                 —

                                    Borassus flabellifer L.

                                 —

                                    Brahea armata S. Watson

                                 —

                                    Brahea edulis H.Wendl.

                                 —

                                    Butia capitata (Mart.) Becc.

                                 —

                                    Calamus merrillii Becc.

                                 —

                                    Caryota maxima Blume

                                 —

                                    Caryota cumingii Lodd. ex Mart.

                                 —

                                    Chamaerops humilis L.

                                 —

                                    Cocos nucifera L.

                                 —

                                    Corypha utan Lam.

                                 —

                                    Copernicia Mart.

                                 —

                                    Elaeis guineensis Jacq.

                                 —

                                    Howea forsteriana Becc.

                                 —

                                    Jubaea chilensis (Molina) Baill.

                                 —

                                    Livistona australis C. Martius

                                 —

                                    Livistona decora (W. Bull) Dowe

                                 —

                                    Livistona rotundifolia (Lam.) Mart.

                                 —

                                    Metroxylon sagu Rottb.

                                 —

                                    Roystonea regia (Kunth) O.F. Cook

                                 —

                                    Phoenix canariensis Chabaud

                                 —

                                    Phoenix dactylifera L.

                                 —

                                    Phoenix reclinata Jacq.

                                 —

                                    Phoenix roebelenii O'Brien

                                 —

                                    Phoenix sylvestris (L.) Roxb.

                                 —

                                    Phoenix theophrasti Greuter

                                 —

                                    Pritchardia Seem. & H.Wendl.

                                 —

                                    Ravenea rivularis Jum. & H.Perrier

                                 —

                                    Sabal palmetto (Walter) Lodd. ex Schult. & Schult.f.

                                 —

                                    Trachycarpus fortunei (Hook.) H. Wendl.

                                 —

                                    Washingtonia H. Wendl.

                        Insecte, acarieni și nematode, în toate etapele de dezvoltare a acestora

                                 —

                                    Rhynchophorus ferrugineus (Olivier)”


title: Directiva delegată (UE) 2018/736 a Comisiei din 27 februarie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru anumite componente electrice și electronice care conțin plumb în sticlă sau ceramică (Text cu relevanță pentru SEE. )

text:
               18.5.2018

               RO

               Jurnalul Oficial al Uniunii Europene

               L 123/94

         DIRECTIVA DELEGATĂ (UE) 2018/736 A COMISIEI
   din 27 februarie 2018
   de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru anumite componente electrice și electronice care conțin plumb în sticlă sau ceramică
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin plumb.

               (2)

               Actuala derogare prevăzută în anexa III punctul 7(c)-I din Directiva 2011/65/UE permite, până la 21 iulie 2016, utilizarea plumbului în componente electrice și electronice care conțin plumb, în sticlă sau ceramică, altele decât ceramica dielectrică din condensatori, de exemplu dispozitive piezoelectrice, sau într-o matrice de sticlă sau ceramică. Comisia a primit o cerere de reînnoire a acestei derogări referitoare la categoriile 1-7 și 10 înainte de 21 ianuarie 2015, în conformitate cu articolul 5 alineatul (5) din Directiva 2011/65/UE. În plus, în noiembrie 2014, Comisia a primit o cerere pentru o nouă derogare (cererea nr. 2015-1) pentru utilizarea plumbului în senzori electronici cu straturi subțiri, cum ar fi senzori piroelectrici sau senzori piezoelectrici, care este o aplicație ce intră în domeniul de aplicare al punctului 7(c)-I. În timpul consultărilor ulterioare cu părțile interesate, s-a convenit cu solicitantul ca evaluarea cererii de derogare 2015-1 să fie efectuată în contextul mai larg al derogării prevăzute la punctul 7(c)-I.

               (3)

               Plumbul conferă ceramicii anumite proprietăți dielectrice, piezoelectrice, piroelectrice, feroelectrice, semiconductoare sau magnetice pentru o gamă largă de utilizări în ceea ce privește temperaturile, tensiunile sau frecvențele. Plumbul conferă sticlei proprietăți esențiale cum ar fi reducerea punctelor de topire și înmuiere, îmbunătățind astfel uzinabilitatea, prelucrabilitatea și stabilitatea chimică etc. Sticla cu conținut de plumb poate fi folosită într-o gamă largă de aplicații, inclusiv la izolare, protecție, rezistență, lipire sau sigilare ermetică.

               (4)

               În prezent, substituirea sau eliminarea plumbului din sticlă și/sau ceramică nu se poate încă realiza din punct de vedere științific sau tehnic.

               (5)

               Întrucât pentru aplicațiile vizate în categoriile 1-7 și 10 nu există pe piață alternative fiabile și nici nu ar putea fi disponibile pe piață în viitorul apropiat, este justificată o reînnoire a derogării cu o perioadă de valabilitate până la 21 iulie 2021, deoarece împărțirea neesențială a formulării și o perioadă mai scurtă ar putea genera o sarcină administrativă inutilă. Pentru a se evita suprapunerea domeniilor de aplicare ale derogărilor din anexa III la Directiva 2011/65/UE, formularea propusă clarifică faptul că aplicațiile vizate de derogarea 34 sunt excluse de la derogarea prevăzută la punctul 7(c)-I. Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE.

               (6)

               Prin urmare, Directiva 2011/65/UE ar trebui modificată în consecință,

         ADOPTĂ PREZENTA DIRECTIVĂ:
   Articolul 1
   Anexa III la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică cel târziu până la 30 iunie 2019 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică aceste acte începând cu 1 iulie 2019.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 27 februarie 2018.

            Pentru Comisie

            Președintele

         Jean-Claude JUNCKER

      (1)  JO L 174, 1.7.2011, p. 88.

      ANEXĂ
      În anexa III la Directiva 2011/65/UE, punctul 7(c)-I se înlocuiește cu următorul text:

                     „7(c)-I

                     Componente electrice și electronice care conțin plumb, în sticlă sau ceramică, altele decât ceramica dielectrică din condensatori, de exemplu dispozitive piezoelectrice, sau într-o matrice de sticlă ori ceramică

                     Se aplică pentru categoriile 1-7 și 10 (cu excepția aplicațiilor prevăzute la punctul 34) și expiră la 21 iulie 2021.
                     Pentru categoriile 8 și 9, altele decât dispozitivele medicale de diagnosticare in vitro și instrumentele industriale de monitorizare și control, expiră la 21 iulie 2021.
                     Pentru dispozitivele medicale de diagnosticare in vitro din categoria 8, expiră la 21 iulie 2023.
                     Pentru instrumentele industriale de monitorizare și control din categoria 9 și pentru categoria 11, expiră la 21 iulie 2024.”


title: Directiva delegată (UE) 2018/737 a Comisiei din 27 februarie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de sudură pentru condensatoarele ceramice multistrat de formă discoidală sau plană, prelucrate prin străpungere (Text cu relevanță pentru SEE. )

text:
               18.5.2018

               RO

               Jurnalul Oficial al Uniunii Europene

               L 123/97

         DIRECTIVA DELEGATĂ (UE) 2018/737 A COMISIEI
   din 27 februarie 2018
   de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de sudură pentru condensatoarele ceramice multistrat de formă discoidală sau plană, prelucrate prin străpungere
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin plumb.

               (2)

               Actuala derogare prevăzută la punctul 24 din anexa III la Directiva 2011/65/UE permite, până la 21 iulie 2016, utilizarea plumbului în aliajele de sudură pentru condensatoarele ceramice multistrat de formă discoidală sau plană, prelucrate prin străpungere. Comisia a primit o cerere de reînnoire a acestei derogări referitoare la categoriile 1-7 și 10 înainte de 21 ianuarie 2015, în conformitate cu articolul 5 alineatul (5) din Directiva 2011/65/UE.

               (3)

               Condensatoarele de formă discoidală sau plană sunt tipuri de condensatoare ceramice multistrat. Acestea sunt condensatoare specializate, utilizate în filtrele de interferențe electromagnetice și în conectorii cu filtre de interferențe electromagnetice pentru aplicațiile de înaltă calitate, în cazul cărora eliminarea interferențelor electrice este esențială. Printre aplicațiile tipice pentru montajele care încorporează componentele respective se numără echipamentele audio profesionale și sistemele de monitorizare maritimă și de supraveghere video.

               (4)

               Aliajele de sudură care conțin plumb și sunt utilizate în condensatoarele de formă discoidală sau plană asigură combinația între un punct de topire și o ductilitate adecvate. Ductilitatea acestui tip de aliaj permite să se evite fisurarea stratului din ceramică în timpul sudurii și ulterior acestei etape, din cauza dezechilibrului termic dintre condensatorul ceramic și pinul din cupru.

               (5)

               În prezent, substituirea plumbului este imposibilă din punct de vedere științific și tehnic.

               (6)

               Întrucât pentru aplicațiile vizate în categoriile 1-7 și 10 nu există în prezent alternative suficient de fiabile și nici nu ar putea fi disponibile pe piață în viitorul apropiat, perioada de valabilitate până la 21 iulie 2021 este justificată. Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE.

               (7)

               Prin urmare, Directiva 2011/65/UE ar trebui modificată în consecință,

         ADOPTĂ PREZENTA DIRECTIVĂ:
   Articolul 1
   Anexa III la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică cel târziu până la 30 iunie 2019 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică aceste acte începând cu 1 iulie 2019.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 27 februarie 2018.

            Pentru Comisie

            Președintele

         Jean-Claude JUNCKER

      (1)  JO L 174, 1.7.2011, p. 88.

      ANEXĂ
      În anexa III la Directiva 2011/65/UE, punctul 24 se înlocuiește cu următorul text:

                     „24

                     Plumbul din aliajele de sudură pentru condensatoarele ceramice multistrat de formă discoidală sau plană, prelucrate prin străpungere

                     Expiră la:

                                 —

                                 21 iulie 2021 pentru categoriile 1-7 și 10;

                                 —

                                 21 iulie 2021 pentru categoriile 8 și 9, altele decât dispozitivele medicale de diagnosticare in vitro și instrumentele industriale de monitorizare și control;

                                 —

                                 21 iulie 2023 pentru dispozitivele medicale de diagnosticare in vitro din categoria 8;

                                 —

                                 21 iulie 2024 pentru instrumentele industriale de monitorizare și control din categoria 9 și pentru categoria 11.”


title: Directiva delegată (UE) 2018/738 a Comisiei din 27 februarie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din elementele potențiometrelor ajustabile metalo-ceramice (Text cu relevanță pentru SEE. )

text:
               18.5.2018

               RO

               Jurnalul Oficial al Uniunii Europene

               L 123/100

         DIRECTIVA DELEGATĂ (UE) 2018/738 A COMISIEI
   din 27 februarie 2018
   de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din elementele potențiometrelor ajustabile metalo-ceramice
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin plumb.

               (2)

               În conformitate cu punctul 34 din anexa III la Directiva 2011/65/UE, până la 21 iulie 2016 s-a acordat o derogare pentru utilizarea plumbului în elementele potențiometrelor ajustabile metalo-ceramice. Comisia a primit o cerere de reînnoire a acestei derogări referitoare la categoriile 1-7 și 10 înainte de 21 ianuarie 2015, în conformitate cu articolul 5 alineatul (5) din Directiva 2011/65/UE.

               (3)

               Potențiometrele ajustabile sunt rezistoare variabile, care funcționează cu un cursor care permite adaptarea rezistenței circuitului. Sunt utilizate într-o gamă largă de produse, cum ar fi echipamentele audiovizuale, echipamentele de comunicații, jucăriile, dispozitivele de măsurare și aparatele electrocasnice. Ele conțin plumb sub formă de oxid de plumb în cerneluri rezistive în care acesta acționează ca liant.

               (4)

               În prezent, nu sunt disponibile alternative fără plumb fiabile, astfel încât substituirea plumbului nu este încă posibilă din punct de vedere științific și tehnic.

               (5)

               Întrucât pentru aplicațiile vizate în categoriile 1-7 și 10 nu sunt disponibile pe piață alternative suficient de fiabile și nici nu ar putea fi disponibile pe piață în viitorul apropiat, perioada de valabilitate până la data de 21 iulie 2021 este justificată. Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE.

               (6)

               Prin urmare, Directiva 2011/65/UE ar trebui modificată în consecință,

         ADOPTĂ PREZENTA DIRECTIVĂ:
   Articolul 1
   Anexa III la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică cel târziu până la 30 iunie 2019 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică aceste acte începând cu 1 iulie 2019.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 27 februarie 2018.

            Pentru Comisie

            Președintele

         Jean-Claude JUNCKER

      (1)  JO L 174, 1.7.2011, p. 88.

      ANEXĂ
      În anexa III la Directiva 2011/65/UE, punctul 34 se înlocuiește cu următorul text:

                     „34

                     Plumbul din elementele potențiometrelor ajustabile metalo-ceramice

                     Se aplică tuturor categoriilor; expiră la:

                                 —

                                 21 iulie 2021 pentru categoriile 1-7 și 10;

                                 —

                                 21 iulie 2021 pentru categoriile 8 și 9, altele decât dispozitivele medicale de diagnosticare in vitro și instrumentele industriale de monitorizare și control;

                                 —

                                 21 iulie 2023 pentru dispozitivele medicale de diagnosticare in vitro din categoria 8;

                                 —

                                 21 iulie 2024 pentru instrumentele industriale de monitorizare și control din categoria 9 și pentru categoria 11.”


title: Directiva delegată (UE) 2019/170 a Comisiei din 16 noiembrie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din materialele dielectrice ceramice cu PZT din anumiți condensatori (Text cu relevanță pentru SEE.)

text:
                  5.2.2019

                  RO

                  Jurnalul Oficial al Uniunii Europene

                  L 33/8

         DIRECTIVA DELEGATĂ (UE) 2019/170 A COMISIEI
         din 16 noiembrie 2018
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din materialele dielectrice ceramice cu PZT din anumiți condensatori
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin anumite substanțe periculoase indicate în anexa II la directiva respectivă. Această cerință nu se referă la aplicațiile prevăzute în lista din anexa III la Directiva 2011/65/UE.

                     (2)

                     Diferitele categorii de echipamente electrice și electronice cărora li se aplică Directiva 2011/65/UE (categoriile 1-11) sunt enumerate în anexa I la directiva respectivă.

                     (3)

                     Plumbul este o substanță restricționată inclusă în anexa II la Directiva 2011/65/UE. Utilizarea plumbului în materialele dielectrice ceramice cu PZT din condensatorii care fac parte din circuite integrate sau din semiconductori discreți a fost însă exceptată de la restricționare și este inclusă în prezent la punctul 7(c)-IV din anexa III la directiva respectivă. Data de expirare a derogării respective a fost 21 iulie 2016.

                     (4)

                     Comisia a primit o cerere de reînnoire a derogării respective înainte de 21 ianuarie 2015, în conformitate cu articolul 5 alineatul (5) din Directiva 2011/65/UE. Derogarea rămâne valabilă până la adoptarea unei decizii cu privire la această cerere.

                     (5)

                     Condensatorii ceramici care fac parte din circuitele integrate sau din semiconductorii discreți utilizează materiale dielectrice ceramice cu PZT (titanat-zirconat de plumb). Materialele ceramice cu PZT care conțin plumb asigură un puternic efect piezoelectric și o constantă dielectrică ridicată și au un comportament piroelectric și proprietăți feroelectrice.

                     (6)

                     Substituirea sau eliminarea completă a plumbului din acești condensatori este în continuare imposibilă din punct de vedere științific și tehnic din cauza lipsei de substituenți fiabili. Derogarea nu diminuează protecția mediului și a sănătății conferită de Regulamentul (CE) nr. 1907/2006 al Parlamentului European și al Consiliului (2). Prin urmare, derogarea pentru utilizarea plumbului în materialele dielectrice ceramice cu PZT din condensatorii care fac parte din circuite integrate sau din semiconductori discreți ar trebui reînnoită.

                     (7)

                     Dat fiind că pentru aplicațiile în cauză nu sunt disponibile pe piață în prezent și nici nu este probabil să fie disponibile în viitorul apropiat alternative fiabile, derogarea pentru categoriile 1-7 și 10 ar trebui reînnoită pentru durata maximă de cinci ani, și anume până la 21 iulie 2021. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (8)

                     Pentru alte categorii decât 1-7 și 10, derogarea existentă rămâne în vigoare pe perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE. Din motive de claritate, în anexa III la directiva respectivă ar trebui adăugate datele de expirare.

                     (9)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică cel târziu până la 29 februarie 2020 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 martie 2020.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 16 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 174, 1.7.2011, p. 88.

            (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa III, punctul 7(c)-IV se înlocuiește cu următorul text:

                           „7(c)-IV

                           Plumbul din materialele dielectrice ceramice cu PZT din condensatorii care fac parte din circuite integrate sau din semiconductori discreți

                           Expiră la:

                                       —

                                       21 iulie 2021 pentru categoriile 1-7 și 10;

                                       —

                                       21 iulie 2021 pentru categoriile 8 și 9, cu excepția dispozitivelor medicale de diagnosticare in vitro și a instrumentelor industriale de monitorizare și control;

                                       —

                                       21 iulie 2023 pentru dispozitivele medicale de diagnosticare in vitro din categoria 8;

                                       —

                                       21 iulie 2024 pentru instrumentele industriale de monitorizare și control din categoria 9 și pentru categoria 11.”


title: Directiva delegată (UE) 2018/741 a Comisiei din 1 martie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumb ca element de aliere în cupru (Text cu relevanță pentru SEE. )

text:
               18.5.2018

               RO

               Jurnalul Oficial al Uniunii Europene

               L 123/109

         DIRECTIVA DELEGATĂ (UE) 2018/741 A COMISIEI
   din 1 martie 2018
   de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumb ca element de aliere în cupru
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin plumb.

               (2)

               În conformitate cu punctul 6(c) din anexa III la Directiva 2011/65/UE, până la 21 iulie 2016 s-a acordat o derogare de la utilizarea plumbului ca element de aliere în cupru cu conținut de plumb de până la 4 % din greutate. Comisia a primit o cerere de reînnoire a acestei derogări referitoare la categoriile 1-7 și 10 înainte de 21 ianuarie 2015, în conformitate cu articolul 5 alineatul (5) din Directiva 2011/65/UE.

               (3)

               Plumbul din aliajele de cupru acționează ca sfărâmător de așchii și ca lubrifiant, oferă aliajelor de cupru o prelucrabilitate favorabilă și conferă, de asemenea, componentelor finite alte proprietăți, precum rezistența la coroziune.

               (4)

               În prezent, nu se pot identifica alternative la utilizarea de aliaje de cupru cu conținut de plumb de până la 4 % din greutate care să fie fezabile din punct de vedere științific sau tehnic. Prin urmare, o reînnoire a derogării pentru durata de cinci ani după data anterioară de expirare este justificată pentru a permite efectuarea unei analize cuprinzătoare a lanțului de aprovizionare.

               (5)

               Pentru categoriile 1-7 și 10, derogarea ar trebui reînnoită până la 21 iulie 2021, pentru a permite efectuarea unei analize cuprinzătoare a lanțului de aprovizionare, în scopul de a restrânge domeniul de aplicare al derogării în momentul următoarei revizuiri. Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2) din Directiva 2011/65/UE.

               (6)

               Prin urmare, Directiva 2011/65/UE ar trebui modificată în consecință,

         ADOPTĂ PREZENTA DIRECTIVĂ:
   Articolul 1
   Anexa III la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică cel târziu până la 30 iunie 2019 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică aceste acte începând cu 1 iulie 2019.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 1 martie 2018.

            Pentru Comisie

            Președintele

         Jean-Claude JUNCKER

      (1)  JO L 174, 1.7.2011, p. 88.

      ANEXĂ
      În anexa III la Directiva 2011/65/UE, punctul 6(c) se înlocuiește cu următorul text:

                     „6(c)

                     Aliaj de cupru cu conținut de plumb de până la 4 % din greutate

                     Expiră la:

                                 —

                                 21 iulie 2021 pentru categoriile 1-7 și 10;

                                 —

                                 21 iulie 2021 pentru categoriile 8 și 9, altele decât dispozitivele medicale de diagnosticare in vitro și instrumentele industriale de monitorizare și control;

                                 —

                                 21 iulie 2023 pentru dispozitivele medicale de diagnosticare in vitro din categoria 8;

                                 —

                                 21 iulie 2024 pentru instrumentele industriale de monitorizare și control din categoria 9 și pentru categoria 11.”


title: Directiva delegată (UE) 2018/742 a Comisiei din 1 martie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de lipit cu temperatură de topire înaltă (Text cu relevanță pentru SEE. )

text:
               18.5.2018

               RO

               Jurnalul Oficial al Uniunii Europene

               L 123/112

         DIRECTIVA DELEGATĂ (UE) 2018/742 A COMISIEI
   din 1 martie 2018
   de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de lipit cu temperatură de topire înaltă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin plumb.

               (2)

               În anexa III punctul 7(a) din Directiva 2011/65/UE s-a acordat o derogare până la 21 iulie 2016 pentru utilizarea plumbului în aliaje de lipit cu temperatură de topire înaltă (respectiv aliaje de plumb cu conținut de plumb de 85 % din greutate sau mai mult). Comisia a primit o cerere de reînnoire a acestei derogări referitoare la categoriile 1-7 și 10 înainte de 21 ianuarie 2015, în conformitate cu articolul 5 alineatul (5) din Directiva 2011/65/UE.

               (3)

               Plumbul conferă aliajelor de lipit proprietăți esențiale precum punctul de topire înalt, conductivitatea electrică, conductivitatea termică, ductilitatea, rezistența la coroziune, tipul de oxidare corespunzător și capacitatea de înmuiere.

               (4)

               În prezent, nu se poate încă realiza din punct de vedere științific sau tehnic substituirea sau eliminarea plumbului din aliajele de lipit cu temperatură de topire înaltă. Totodată, nici nu este posibil în stadiul actual să se restrângă domeniul de aplicare al derogării din cauza marii diversități de aplicații vizate.

               (5)

               Întrucât pentru aplicațiile vizate din categoriile 1-7 și 10 nu există pe piață alternative fiabile și nici nu ar putea fi disponibile pe piață în viitorul apropiat, este justificată o reînnoire a derogării cu o perioadă de valabilitate până la 21 iulie 2021, deoarece o împărțire neesențială a formulării și o perioadă mai scurtă ar putea genera o sarcină administrativă inutilă pentru industria de profil. Pentru a se evita suprapunerea domeniilor de aplicare ale derogărilor prevăzute în anexa III la Directiva 2011/65/UE, formularea propusă clarifică faptul că aplicațiile vizate de derogarea 24 (aliajele de sudură pentru condensatoarele ceramice multistrat de formă discoidală sau plană, prelucrate prin străpungere) sunt excluse de la derogarea specificată la punctul 7(a). Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE.

               (6)

               Prin urmare, Directiva 2011/65/UE ar trebui modificată în consecință,

         ADOPTĂ PREZENTA DIRECTIVĂ:
   Articolul 1
   Anexa III la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică cel târziu până la 30 iunie 2019 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică aceste acte începând cu 1 iulie 2019.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 1 martie 2018.

            Pentru Comisie

            Președintele

         Jean-Claude JUNCKER

      (1)  JO L 174, 1.7.2011, p. 88.

      ANEXĂ
      În anexa III la Directiva 2011/65/UE, punctul 7(a) se înlocuiește cu următorul text:

                     „7(a)

                     Plumbul din aliajele de lipit cu temperatură de topire înaltă (respectiv aliaje de plumb cu conținut de plumb de 85 % din greutate sau mai mult)

                     Se aplică pentru categoriile 1-7 și 10 (cu excepția cererilor care intră sub incidența punctului 24 din prezenta anexă) și expiră la 21 iulie 2021.
                     Pentru categoriile 8 și 9, altele decât dispozitivele medicale de diagnosticare in vitro și instrumentele industriale de monitorizare și control, expiră la 21 iulie 2021.
                     Pentru dispozitivele medicale de diagnosticare in vitro din categoria 8, expiră la 21 iulie 2023.
                     Pentru instrumentele industriale de monitorizare și control din categoria 9 și pentru categoria 11, expiră la 21 iulie 2024.”


title: Directiva delegată (UE) 2019/169 a Comisiei din 16 noiembrie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din ceramica dielectrică din anumiți condensatori (Text cu relevanță pentru SEE.)

text:
                  5.2.2019

                  RO

                  Jurnalul Oficial al Uniunii Europene

                  L 33/5

         DIRECTIVA DELEGATĂ (UE) 2019/169 A COMISIEI
         din 16 noiembrie 2018
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din ceramica dielectrică din anumiți condensatori
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin anumite substanțe periculoase indicate în anexa II la directiva respectivă. Această cerință nu se referă la aplicațiile prevăzute în lista din anexa III la Directiva 2011/65/UE.

                     (2)

                     Diferitele categorii de echipamente electrice și electronice cărora li se aplică Directiva 2011/65/UE (categoriile 1-11) sunt enumerate în anexa I la directiva respectivă.

                     (3)

                     Plumbul este o substanță restricționată indicată în anexa II la Directiva 2011/65/UE. Utilizarea plumbului în ceramica dielectrică din condensatorii cu tensiunea nominală de cel puțin 125 V CA sau 250 V CC a fost însă exceptată de la restricționare și este inclusă în prezent la punctul 7(c)-II din anexa III la directiva respectivă. Data de expirare a derogării respective a fost, pentru categoriile 1-7 și 10, 21 iulie 2016.

                     (4)

                     Comisia a primit o cerere de reînnoire a derogării respective înainte de 21 ianuarie 2015, în conformitate cu articolul 5 alineatul (5) din Directiva 2011/65/UE. Derogarea rămâne valabilă până la adoptarea unei decizii cu privire la această cerere.

                     (5)

                     Condensatorii ceramici discreți cu tensiunea nominală de cel puțin 125 V CA sau 250 V CC au capacitatea de a stoca și a elibera sarcini electrice (capacitate electrică) și se găsesc în circuitele de înaltă tensiune dintr-o gamă largă de echipamente electrice și electronice. Aceștia sunt utilizați pe toate tipurile de piețe și în toate tipurile de aplicații, de exemplu, în sistemele de infrastructuri sociale, în automatizări, în prospecțiunile petroliere și miniere, în conversia energiei, în furnizarea puterilor mari, în telecomunicații și în dispozitivele medicale.

                     (6)

                     Plumbul din ceramica dielectrică asigură o constantă dielectrică ridicată la tensiuni înalte de funcționare, capacitate înaltă de stocare a energiei (inclusiv la temperaturi ridicate), scurgeri reduse la tensiune înaltă și temperaturi ridicate și pierderi mici la intensitate și frecvență înaltă a curentului și la temperaturi ridicate.

                     (7)

                     În cazul anumitor condensatori ceramici, substituirea sau eliminarea plumbului este în continuare imposibilă din punct de vedere științific și tehnic, din cauza lipsei de substituenți fiabili. Derogarea nu diminuează protecția mediului și a sănătății conferită de Regulamentul (CE) nr. 1907/2006 al Parlamentului European și al Consiliului (2). Prin urmare, derogarea pentru utilizarea plumbului în ceramica dielectrică din condensatorii cu tensiunea nominală de cel puțin 125 V CA sau 250 V CC ar trebui reînnoită. Din motive de claritate, ar trebui să se precizeze în anexa III la Directiva 2011/65/UE că aplicațiile incluse la punctele 7(c)-I și 7(c)-IV sunt excluse de la punctul 7(c)-II.

                     (8)

                     Dat fiind că pentru aplicațiile în cauză nu sunt încă disponibile pe piață alternative fiabile, derogarea pentru categoriile 1-7 și 10 ar trebui reînnoită pentru durata maximă de cinci ani, și anume până la 21 iulie 2021. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (9)

                     Pentru alte categorii decât 1-7 și 10, derogarea existentă rămâne în vigoare pe perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE. Din motive de claritate, în anexa III la directiva respectivă ar trebui adăugate datele de expirare.

                     (10)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică cel târziu până la 29 februarie 2020 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 martie 2020.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 16 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 174, 1.7.2011, p. 88.

            (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa III la Directiva 2011/65/UE, punctul 7(c)-II se înlocuiește cu următorul text:

                           „7(c)-II

                           Plumbul din ceramica dielectrică din condensatorii cu tensiunea nominală de cel puțin 125 V CA sau 250 V CC

                           Nu este valabilă pentru aplicațiile incluse la punctele 7(c)-I și 7(c)-IV din prezenta anexă.
                           Expiră la:

                                       —

                                       21 iulie 2021 pentru categoriile 1-7 și 10;

                                       —

                                       21 iulie 2021 pentru categoriile 8 și 9, cu excepția dispozitivelor medicale de diagnosticare in vitro și a instrumentelor industriale de monitorizare și control;

                                       —

                                       21 iulie 2023 pentru dispozitivele medicale de diagnosticare in vitro din categoria 8;

                                       —

                                       21 iulie 2024 pentru instrumentele industriale de monitorizare și control din categoria 9 și pentru categoria 11.”


title: Directiva delegată (UE) 2019/171 a Comisiei din 16 noiembrie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea cadmiului și a compușilor săi la contactele electrice (Text cu relevanță pentru SEE.)

text:
                  5.2.2019

                  RO

                  Jurnalul Oficial al Uniunii Europene

                  L 33/11

         DIRECTIVA DELEGATĂ (UE) 2019/171 A COMISIEI
         din 16 noiembrie 2018
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea cadmiului și a compușilor săi la contactele electrice
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin anumite substanțe periculoase indicate în anexa II la directiva respectivă. Această cerință nu se referă la aplicațiile prevăzute în lista din anexa III la Directiva 2011/65/UE.

                     (2)

                     Diferitele categorii de echipamente electrice și electronice cărora li se aplică Directiva 2011/65/UE (categoriile 1-11) sunt enumerate în anexa I la directiva respectivă.

                     (3)

                     Cadmiul este o substanță restricționată indicată în anexa II la Directiva 2011/65/UE. Utilizarea cadmiului și a compușilor săi la contactele electrice a fost însă exceptată de la restricționare și este inclusă în prezent la punctul 8(b) din anexa III la directiva menționată anterior. Data de expirare a derogării respective a fost, pentru categoriile 1-7 și 10, 21 iulie 2016.

                     (4)

                     Comisia a primit o cerere de reînnoire a derogării respective înainte de 21 ianuarie 2015, în conformitate cu articolul 5 alineatul (5) din Directiva 2011/65/UE. Derogarea rămâne valabilă până la adoptarea unei decizii cu privire la această cerere.

                     (5)

                     Materialele din contactele electrice, care conțin cadmiu, sunt utilizate în numeroase dispozitive electromecanice, în componente care pot conduce curentul în mod intermitent prin suprafețele de contact. Dispozitivele respective sunt, în principal: întrerupătoarele motoarelor electrice; relee și contactori; întrerupătoarele uneltelor și aparatelor electrice; întrerupătoarele echipamentelor de comutare; blocurile de alimentare de la rețea; senzorii de prezență/temporizare și panourile de reglare a iluminării.

                     (6)

                     Cadmiul din contactele electrice le conferă acestora proprietăți esențiale, cum ar fi performanțe superioare, stingerea arcului electric, o mai mare conductivitate, o mai mică eroziune a contactelor și o fabricare relativ mai ușoară decât a alternativelor existente.

                     (7)

                     Pentru anumite aplicații care fac obiectul prezentei derogări, substituirea sau eliminarea cadmiului continuă să fie imposibilă din punct de vedere științific și tehnic din cauza lipsei unor substituenți fiabili sau este nevoie de mai mult timp pentru a asigura fiabilitatea substituenților disponibili. Derogarea nu diminuează protecția mediului și a sănătății conferită de Regulamentul (CE) nr. 1907/2006 al Parlamentului European și al Consiliului (2). Prin urmare, ar trebui reînnoită pentru aplicațiile respective.

                     (8)

                     Pentru toate celelalte aplicații care fac în prezent obiectul derogării, condițiile de reînnoire a acesteia nu sunt îndeplinite. Derogarea pentru aplicațiile respective ar trebui să se aplice în continuare timp de 12 luni după data intrării în vigoare a prezentei directive delegate, în conformitate cu articolul 5 alineatul (6) din Directiva 2011/65/UE.

                     (9)

                     Întrucât în cazul aplicațiilor vizate de reînnoire nu sunt disponibile pe piață alternative fiabile sau este nevoie de mai mult timp pentru a asigura fiabilitatea acestor alternative, derogarea pentru aplicațiile respective ar trebui reînnoită pentru categoriile 1-7 și 10 pentru durata maximă de valabilitate de cinci ani, și anume până la 21 iulie 2021. Având în vedere rezultatele eforturilor depuse în prezent pentru a găsi un substituent fiabil, este puțin probabil ca durata derogării să aibă efecte adverse asupra inovării.

                     (10)

                     Pentru alte categorii decât 1-7 și 10, derogarea existentă rămâne în vigoare pe perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE. Din motive de claritate, în anexa III la directiva respectivă ar trebui adăugate datele de expirare.

                     (11)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică cel târziu până la 29 februarie 2020 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 martie 2020.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 16 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 174, 1.7.2011, p. 88.

            (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa III, punctul 8(b) se înlocuiește cu următorul text:

                           „8(b)

                           Cadmiul și compușii săi din contactele electrice

                           Se aplică pentru categoriile 8, 9 și 11 și expiră la:

                                       —

                                       21 iulie 2021 pentru categoriile 8 și 9, cu excepția dispozitivelor medicale de diagnosticare in vitro și a instrumentelor industriale de monitorizare și control;

                                       —

                                       21 iulie 2023 pentru dispozitivele medicale de diagnosticare in vitro din categoria 8;

                                       —

                                       21 iulie 2024 pentru instrumentele industriale de monitorizare și control din categoria 9 și pentru categoria 11.

                           8(b)-I

                           Cadmiul și compușii săi din contactele electrice utilizate în:

                                       —

                                       întrerupătoare;

                                       —

                                       comanda senzorilor termici;

                                       —

                                       dispozitivele de protecție termică a motoarelor (cu excepția dispozitivelor ermetice de protecție termică a motoarelor);

                                       —

                                       întrerupătoarele de curent alternativ cu:

                                                   —

                                                   curentul nominal de cel puțin 6 A și tensiunea nominală de cel puțin 250 V ca; sau

                                                   —

                                                   curentul nominal de cel puțin 12 A și tensiunea nominală de cel puțin 125 V ca;

                                       —

                                       întrerupătoarele de curent continuu cu un curent nominal de cel puțin 20 A și o tensiune nominală de cel puțin 18 V cc; și

                                       —

                                       întrerupătoarele care se utilizează la frecvențe ale curentului ≥ 200 Hz.

                           Se aplică pentru categoriile 1-7 și 10 și expiră la 21 iulie 2021.”